CELEX: 22012D0127
Language: lt
Date: 1342137600000
Title: 2012 m. liepos 13 d. EEE jungtinio komiteto sprendimas Nr. 127/2012, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

8.11.2012   
            
            
               LT
            
            
               Europos Sąjungos oficialusis leidinys
            
            
               L 309/6
            
         EEE JUNGTINIO KOMITETO SPRENDIMAS
   Nr. 127/2012
   2012 m. liepos 13 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2012 m. birželio 15 d. EEE jungtinio komiteto sprendimu Nr. 106/2012 (1);
            
         
               (2)
            
            
               į Susitarimą turi būti įtraukta 2009 m. birželio 18 d. Europos Parlamento ir Tarybos direktyva 2009/48/EB dėl žaislų saugos (2);
            
         
               (3)
            
            
               Direktyva 2009/48/EB panaikinama į Susitarimą įtraukta Tarybos direktyva 88/378/EEB (3), todėl ji visa turi būti iš Susitarimo išbraukta nuo 2013 m. liepos 20 d.,
            
         PRIĖMĖ ŠĮ SPRENDIMĄ:
   1 straipsnis
   Susitarimo II priedo XXIII skyrius iš dalies keičiamas taip:
   
               1.
            
            
               1 punkto (Tarybos direktyva 88/378/EEB) tekstas išbraukiamas nuo 2013 m. liepos 20 d.
            
         
               2.
            
            
               Po 1 punkto (Tarybos direktyva (ES) 88/378/EEB) įterpiamas šis punktas:
               
                           „1a.
                        
                        
                           
                              32009 L 0048: 2009 m. birželio 18 d. Europos Parlamento ir Tarybos direktyva 2009/48/EB dėl žaislų saugos (OL L 170, 2009 6 30, p. 1).“
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2009/48/EB tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. liepos 14 d., jei EEE jungtiniam komitetui (4) pateikti visi pranešimai pagal Susitarimo 103 straipsnio 1 dalį, arba 2012 m. liepos 13 d. EEE jungtinio komiteto sprendimo Nr. 126/2012 (5) įsigaliojimo dieną, iš šių datų pasirenkama vėlesnė.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. liepos 13 d.
      
         
            EEE jungtinio komiteto vardu
         
         
            Pirmininkas
         
         Atle LEIKVOLL
      
   
   
      (1)  OL L 270, 2012 10 4, p. 6.
   
      (2)  OL L 170, 2009 6 30, p. 1.
   
      (3)  OL L 187, 1988 7 16, p. 1.
   
      (4)  Konstituciniu reikalavimų nenurodyta.
   
      (5)  Žr. šio Oficialiojo leidinio p. 4.